als_Latn dik_Latn sna_Latn
Burgu u rihap pas një rinovimi të plotë të tij.
Ai është në kontrollin e qeverisë irakiane që thotë se Abu Ghraib është transformuar në një burg modern i hapur për inspektime të organizatave humanitare.
Në rinovimet e bëra përfshihen dhoma për vizita dhe një spital.
Puna në këtë burg ende vazhdon, por 300 të burgosur janë vendosur në një sektor të ndërtesës për ta testuar atë.
Abu Ghraib do të jetë burgu kryesor i Bagdadit dhe do të mund të mbajë rreth 12 mijë të burgosur.
Kreu i rehabilitimit në Irak, Abdul Mutalib Jassim tha para gazetarëve:
"Në mendjet e njerëzve ka qënë një imazh i keq i këtij vendi. Tani e kemi bërë këtë një vend disipline, ligji dhe drejtësie si edhe rehabilitimi dhe trajnimi."
Korrespondenti i BBC-së në qytet thotë se ka ende shqetësime lidhur me kushtet në burgjet e tjera të Irakut, ku ka mbipopullim dhe pretendime për ushtrim torture.
als_Latn als_Latn als_Latn als_Latn als_Latn als_Latn als_Latn als_Latn